Kamu bisa jelasin ke aku soal Samsons dalam bahasa jawa?

Band Samsons didegaké ing tanggal 14 Juli 2003 déning Bams Reguna Bukit (vokal), Erik Partogi Siagian (gitar), Irfan Aulia (gitar), Chandra Christanto (drum) lan Aldri Dataviadi (bass).. Wiwitané, jeneng band kang misuwur klawan tembang hits Kenangan Terindah iki dudu aran Samsons nanging Equal klawan personil enem wong kang mutuské metu sadurungé kober rekaman..yaiku formasi sepisan Bams (vokal), Irfan (gitar), Erik (gitar), Adjie (drum), Aldri (bass) lan Ucil (vokal).

Album kawitan Samsons, Naluri Lelaki kasil nggayuh 4 pangaji AMI kanggo kategori: Grup Terbaik Pop, Album Terbaik Pop, Pendatang Baru Terapik, lan Album Terbaik 2006.

Sawisé suksès klawan debut album kawitané, Samsons ngllairaké album kaloroné ing taun 2007. Single purwaka saka album Penantian Hidup iki ya iku Kisah Tak Sempurna. banjur disusul karo single kaloroné Luluh ing album iki ana tembang For You kang vidio klipé digawé ing pahargyan ambal warsa kamardikan RI taun 2007.

Formasi awal iki ora suwé, jalaran vokalis wanita (Ucil) mutuské métu. Saéngga The Equal Band mutusaké ngganti jeneng dadi The Samsons, jalaran personil band dumadi saka wong lanang kabèh.

Anané Adjie ya iku drumer Samsons, nyatané ora suwe, nganti ing sawijiné kalodhangan jalaran bédane visi, dhèwèké mutuské kanggo métu saka The Samsons.

banjur digantèkaké déning Chandra a.k.a Konde. anané drumer anyar (Konde)  bisa gawé hawa seger kanggoné band kanggo makarya manèh.

Pangaji-aji ing ajang musik Pop nuduhaké gambaran musik kang diusung déning Samsons, mung waé ing saben karya kang diripta dikemas ing "kemasan" kang  béda-béda.

ing jeron karyané ana musik Pop kang dikemas klawan unsur Rock, Crunch, Minimalis, tekan anané unsur Orkèstra, lan Jazz.